VI 



Endelig gav Formanden en Meddelelse om to for Danmarks 

 Fauna nye Fugle og fremviste Eksemplarer af disse. Det drejede 

 sig om Graasiskenens nordøstlige Race, Cannabina linaria exilipes og 

 Svanegaasen Anser cygnoides. L. 



Førstnævnte, en ung Han i Vinterdragt, var skudt paa Amager i 

 de første Dage af Januar Maaned af Gaardejer Jørgensen, der vel- 

 villigst havde overladt Foredragsholderen Fuglen. Racen exilipes 

 kendetegnes ved sine meget smaa Fødder, uplettet hvide Overgump 

 og fremherskende lyse Farvetone; den er hjemmehørende i Lapland, 

 Nord-Rusland, udbredt over den nordligste Del af Asien og Amerika, 

 om Vintren dragende sydligere og saaledes skudt i Øst-Preussen ; 

 men her i Landet er den ikke tilforn truffet. Taleren gennemgik 

 derefter kort Graasiskenens forskellige Racer, idet han henledede Op- 

 mærksomheden paa, at den i Grønland nordligst forekommende Form 

 Cannabina linaria hornemannii (Holb.) af mange regnes for en Art, 

 hvortil Formen exilipes skulde slutte sig som Race. De forskellige 

 Former fremvistes. 



Af Svanegaasen forelaa to Stykker, begge gamle Hunner, skudte 

 af en Pramskytte i Kalvebodstrand 12 Januar 1918. Den heldige 

 Jæger havde afhændet Fuglene til en Vildthandler paa Gammel 

 Kongevej, hvor de fandtes og købtes af Konservator Manniche 

 til Foredragsholderen. Den ene af Fuglene er skænket til Zoologisk 

 Museum. 



Svanegaasen er hjemmehørende i Siberien; Grænsen for dens 

 Udbredelse mod Vest skulde dannes af Floderne Obj og Tobol, men 

 Kundskaben herom synes ikke at være fuldstændig. Den holdes tam 

 mange Steder, ogsaa her i Landet, saa det laa nær at tænke, at de 

 to paagældende Fugle var forvildede og ikke virkelig vilde; der var 

 intet i Fuglenes Ydre eller Indre, der kunde tjene til Støtte for en 

 saadan Mistanke; de var i Muskulatur og Fjerdragt ganske som 

 vilde Fugle, i ingen Henseende mærkede af Indespærring; ingen af 

 dem havde Knold ved Næbroden, saaledes som det ses hos den 

 tamme Form (ogsaa hos Hunner); begge havde brede, nedsunkne 

 Ægledere, der viste, at Fuglene havde ynglet. 



Fuglen er ikke tilforn truffen i Europa, men har altsaa nu som 

 andre siberiske Gæster, Rrunsvenske (Liguriniis sinicus), Nordlig 

 Graasisken (Cannabina linaria exilipes), Nøddekrige (Nucifraga caryo- 

 catactes macrorhynchiis) aflagt Besøg i Vesteuropa. 



Naturligvis kunde man tvivle om, at Fuglene frivilligt var naaede 

 hertil, og Taleren havde først besluttet at tilbageholde Meddelelsen 

 om Fuglenes Forekomst, indtil han havde haft Lejlighed til nærmere 

 at gøre sig bekendt med Forholdene, hvorunder Fuglene var skudte, 

 om de havde været i Flok, eller kun to i Følge, om de havde været 

 meget sky osv., men da det havde vist sig umuligt at opspørge den 

 paagældende Jæger og faa ham i Tale, havde han bestemt sig til 

 at fremsætte Sagen i det Haab, at yderligere Oplysninger derved 

 maaske kunde fremkomme. E. L. S. 



